stanford-oval/wikipedia huggingface dataset:
כבוד הכהנים
האיסור להשתמש בכהן

בכלל החיוב לכבד את הכהנים, נאסר גם על בזיונם. ולכך אין להשתמש בכהן כפועל או בעבודה כל שהיא, אפילו עבודה קלה. סיבת האיסור הוא כיוון שהכהן נחשב כקודש ההשתמשות בו לעבודה של חול נחשבת כמעילה. האיסור חל אפילו בזמן שאין בית המקדש קיים.
יש שכתבו שהרשות נתונה לכהן לוותר על קדושתו, בתנאי שהוא מוחל מרצון עצמו. יש דעה שהאיסור זה הוא מדאורייתא, ובהתאם לכך אף להשתמש בכהן קטן (לפני בר מצווה) אסור.
לפי פסק השולחן ערוך הרב הכהן רשאי למחול על ההשתמשות בו רק כאשר ניתַן לו תענוג או שכר כלשהו בשימוש המבוקש. הרב אברהם שפירא הדגיש כי על אף האיסור לאחרים להשתמש בכהן, אין הכהן פטור ממצוות חסד.
כהן לעומת זקן ותלמיד חכם

סדרי הקדימות של קדושת הכהן לעומת החיוב בכבודו של אדם זקן לא נכתב בספרות ההלכה והפוסקים. אכן בתלמוד ירושלמי על־פי המשמעות בתורה מבואר כי יש להעדיף את הכהן על פני הזקן.
אמנם כבוד תלמידי חכמים קודמים לכבוד הכהן, שמעלת התלמיד חכם גדולה יותר, ולכן כאשר ישנם תלמיד חכם וכהן, יש להעדיף ולהקדים את כבודו של התלמיד חכם, כדברי המשנה במסכת הוריות ”ממזר תלמיד חכם קודם לכהן גדול עם הארץ”. ואפילו אם התלמיד חכם מוחל על כבודו, אסור לכבד את הכהן עם הארץ, אלא אם כן התלמיד חכם עצמו נותן רשות לכהן לברך, שבכך ניכר כי התלמיד חכם הוא החשוב.
ראו גם

טומאת כהן
איסורי נישואים לכהן
בת כהן
לקריאה נוספת

כץ, יצחק אברהם בן דב בריש, כתר כהונה - חלק א, ‏ברלין תרלו, באתר היברובוקס
ספר קדושת הכהנים כהלכתה, הרב משה הכהן גרוס, בית שמש תשס"ה
ספר כבוד הכהן, בני ברק תשס"ה
הערות שוליים

↑  אפילו בזמן הזה..ואף עכשיו שאין לנו קרבנות בקדושתו הוא עומד - שולחן ערוך הרב סימן קכח סעיף ס.
↑  קונטרס החזקות, סוף סימן לג
↑  הרב אהרן ארולייא, ספר 'מים החיים', קונטרס מי הברכה סי' ח
↑  שדה חמד, כלל צב
↑  סימן רפב, סעיף ז.
↑  תשובת "מעשה אברהם" ליורה דעה הלכות מתנות כהונה סימן כא (בשם מוהרימ"ט כרך א, סימן קמה) | שו"ת "כתב סופר" סימן ט"ו.
↑  בספר המצוות ולא הביא בי"ד הלכות כלי המקדש פרק ד'. והחינוך
↑  תלמוד בבלי, מסכת גיטין, דף נ"ב, עמוד ב'
↑  משנה תורה לרמב"ם, ספר עבודה, הלכות כלי המקדש והעובדין בו, פרק ד', הלכה ב'
↑  בסיגנונו: "אין מועיל מה שאומר ברשות אם לא נתן לו הכהן רשות" (לברך) - שולחן ערוך הרב סימן קסז סעיף יט
↑  רש"י, מסכת נדרים, דף ס"ב, עמוד ב', רש"י על הרי"ף לסוף מסכת מועד קטן
↑  לשון הרא"ש בנדרים סב. "בכל דבר שאתה יכול לגדלו ולקדשו"
↑  תלמוד בבלי, מסכת מועד קטן, דף כ"ח, עמוד ב'; ועוד בשם רבי חיים הכהן מבעלי התוספות במסכת גיטין, דף נ"ט, עמוד ב'
↑  וליתן לו-גרסת בעל הטורים, ספר ויקרא, פרק כ"א, פסוק ח'
↑  רש"י בנדרים שם, וחידושי אנשי שם.
↑  כדוגמה: "אל פתח אהל מועד אל הכהן"... שהיא (היולדת) מיטפל בהם ומביאה אותם אל פתח א"מ אל הכהן - ספרי תסג |וכפי שמובא בפירוש הרא"ש; "אל פתח אהל מועד יקריב אותו" שלא יאמר אדם לכהן לך וקח...והקרב...אלא בעל הקרבן קונהו ומביאו עד לפני המלך פירוש הרא"ש לויקרא, א', ג'
↑  "והובא (המצורע המיטהר)אל הכהן" אל מקום קרוב חוץ למחנה שיוכל הכהן בכבוד ובלי טורח ללכת לראותו - ויקרא, י"ד, א', באבן עזרא ושאר פירושים שם.
↑  אמר רבי חנינא שנים ישראל ואחד כהן ממצעין את הכהן (נותנים לכהן ללכת באמצע) - תלמוד ירושלמי מסכת ברכות דף מא.
↑  שולחן ערוך, יורה דעה, סימן רנ"א, סעיף ט', תוספות, מסכת גיטין, דף נ"ט, עמוד ב'
↑  שולחן ערוך, חושן משפט, סימן ת"כ.
↑  תשובות מהר"מ מרטנברג תשו' מג
↑  שו"ת כתב סופר, סימן ט"ו, הרב שם גם אוסר כהן אחד מלהשתמש בחברו שהוא כהן
↑  סוף הלכות נשיאת כפיים בשם הרב פטר המובא במרדכי בן הילל למסכת גיטין סימן תסא
↑  תלמוד ירושלמי, מסכת גיטין,  פרק ה', הלכה ט'.
↑  ספר דברים, פרק ל"א, פסוק ט': "ויתנה אל הכהנים בני לוי" ואחר כך כתיב "ואל זקני ישראל"
↑  משנה, מסכת הוריות, פרק ג', משנה ח'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הרעב הסובייטי (1932–1933)

| --- | --- |

מפת אזורי הרעב. באזורים שחורים יותר, המצב היה חמור יותר
 מידע כללי
 סוג:  רעב המוני 
 מדינה:  ברית המועצות 
 תקופה:  1932–1933 (כשנה) 
 נפגעים
 הרוגים:  5,700,000 
 
הרעב הסובייטי בשנים 1932–1933 השפיע על כל האזורים מפיקי התבואה בברית המועצות: אוקראינה, צפון הקווקז, אזור הוולגה, דרום הרי אורל, מערב סיביר וקזחסטן. באוקראינה רעב זה מכונה הולודומור ויש רבים הרואים אותו כרצח עם. על פי הערכות שונות מתו ברעב זה ברחבי ברית המועצות בין 5 ל-8 מיליון איש. באוקראינה – 3.2 מיליון (הולודומור), בצפון הקווקז – 2.61 מיליון, בוולגה התחתונה – 2.74 מיליון, בשטח קזחסטן – כ-1–2.5 מיליון (לפי הערכות שונות) ובסיביר – 1.1 מיליון.[דרוש מקור]
רקע וגורמים לרעב

המשטר הסובייטי בראשות סטלין בברית המועצות כפה על האיכרים קולקטיביזציה של החקלאות. התוכנית נועדה להחליף את החקלאות הביזורית בחוות קטנות שהשתמשה באמצעים פשוטים ובסיסיים בלבד, בחקלאות ריכוזית המאורגנת בקולחוזים וסובחוזים, המשתמשת באמצעים מודרניים, בחוות גדולות, כך שניתן יהיה לייצר אוכל באופן יעיל יותר. הגורל הכלכלי של האיכר הסובייטי נשלט מעתה בידי הממשלה. היא קבעה מראש את מכסת יבול התבואה של הקולחוז ואספה אותו בכוח תמורת פיצוי חומרי מזערי. מכאן ואילך הותר לחברים בקולחוז למכור באופן פרטי רק תוצרת חקלאית שגודלה בחלקה קטנה בחצרם. המטרה המוצהרת של המדיניות הייתה החדרת מודרניזציה. בפועל הייצור צנח. התוכנית גרמה להרס מעמד איכרים שלם, ירידה דרסטית ברמת החיים של האוכלוסייה כולה, והאוכלוסייה הכפרית במיוחד, להתנגדות אלימה לשלטון בקרב מעמד זה, ולרעב הגדול באזורים אלה בשנים 1932–1933.
ראו גם

הולודומור
הרעב ברוסיה הסובייטית (1921–1922)
לקריאה נוספת

אלק ד' אפשטיין, ג'נוסייד: טיהורים פוליטיים ואתניים בברית המועצות, 1918–1953, האוניברסיטה הפתוחה, תשס"ז 2007, פרק 2: דיכוי החקלאים ורעב יזום בתחילת שנות השלושים, עמ' 75–87.
הערות שוליים

↑  R.W. Davies and S.G. Wheatcroft, The Years of Hunger: Soviet Agriculture, 1931-1933
↑  יונתן דקל-חן, מחנה משותף? : קואופרציה בהתיישבות היהודית החקלאית ברוסיה ובעולם, 1941-1880, יד טבנקין, 2008
ערך זה הוא קצרמרבנושא ברית המועצות ובנושא אסונות. אתם מוזמנים לתרום לוויקיפדיה ו.
האוניברסיטה לביטחון לאומי

| --- | --- |
סמל האוניברסיטה

האוניברסיטה לביטחון לאומי (2014)
 national defense university
 תקופת הפעילות:  1976–הווה (כ־48 שנים) 
 בעלי תפקידים
 נשיא:  תת-אדמירל פיטר גרווין
 מיקום
 מיקום:  פורט לסלי ג'יימס מקנייר (אנ'),   וושינגטון די. סי. ארצות הברית ארצות הברית
 מדינה:  ארצות הברית ארצות הברית
 www.ndu.edu
האוניברסיטה לביטחון לאומי (באנגלית: National Defense University; בראשי תיבות: NDU) היא מוסד להשכלה גבוהה בוושינגטון שבארצות הברית. האוניברסיטה נתמכת על ידי מחלקת ההגנה של ארצות הברית ומטרתה מוגדרת לחנך, לטפח ולספק השראה למנהיגים מקרב הכוחות המזוינים של ארצות הברית ומנהיגים נבחרים נוספים. היא אחת מתשע עשרה האקדמיות הפדרליות של ארצות הברית.
האוניברסיטה נוסדה ב-1976 ואיחדה תחתיה את המכללה הלאומית למלחמה (NWC) ואת המכללה התעשייתית של הכוחות המזוינים (ICAF). מוסדות אלו הוקמו כתוצאה מהצורך ההולך וגדל בשילוב בין הזרועות השונות של הכוחות המזוינים.
ב-1981 צורפה לאוניברסיטה גם המכללה לפיקוד ומטה של הכוחות המשולבים (JFSC), ב-1982 צורף המוסד למחשוב של משרד ההגנה (DODCI). ב-2002 הוקם במסגרת האוניברסיטה בית הספר להכשרת מנהלים לביטחון לאומי שמ-2008 נקרא הקולג' לענייני ביטחון בינלאומיים (CISA).
האוניברסיטה מוסמכת להעניק ארבעה סוגי תואר שני: .M.A בלימודי אסטרטגיה ביטחונית, .M.Sc בניהול משאבים ביטחוניים, .M.Sc בתכנון משולב ואסטרטגיה ו-.M.Sc באסטרטגיית ביטחון לאומי.
קולג'ים

האוניברסיטה לביטחון לאומי מורכבת מחמש קולג'ים:
הקולג' למידע ולמרחב קיברנטי (אנ')
הקולג' לענייני ביטחון בין־לאומיים
בית ספר לביטחון לאומי ואסטרטגיית משאבים (אנ') ע"ש דווייט אייזנהאואר
הקולג' לכוחות משולבים (אנ')
הקולג' הלאומי למלחמה (אנ')
Don't Waste Your Wishes

Don't Waste Your Wishes הוא אלבום חג המולד של הלהקה האמריקאית הקילרס, ואלבום האוסף השלישי שלה. האלבום יצא לאור ב-18 בנובמבר 2016 דרך חברת התקליטים איילנד רקורדס.
האלבום מכיל את 11 שירי חג המולד שהוציאה הלהקה בכל שנה בין השנים 2006 ו-2016, כאשר בכל שנה הוציאה הלהקה את השיר השנתי כסינגל בסמוך ל-1 בדצמבר, בו חל יום האיידס העולמי. כל הרווחים ממכירות האלבום נתרמו ל-Product Red.
רשימת רצועות

| מס' | שם | משך |
| --- | --- | --- |
| 1. | A Great Big Sled (בהשתתפות Toni Halliday)   | 4:22 |
| 2. | Don't Shoot Me Santa (בהשתתפות ריאן פרדי)   | 4:05 |
| 3. | Joseph, Better You Than Me (בהשתתפות אלטון ג'ון וניל טננט)   | 4:51 |
| 4. | ¡Happy Birthday Guadalupe! (בהשתתפות Wild Light ו-Mariachi El Bronx)   | 4:33 |
| 5. | Boots  | 5:28 |
| 6. | The Cowboys' Christmas Ball  | 3:31 |
| 7. | I Feel It in My Bones (בהשתתפות ריאן פרדי)   | 3:38 |
| 8. | Christmas in L.A. (בהשתתפות Dawes)   | 4:23 |
| 9. | Joel the Lump of Coal (בהשתתפות ג'ימי קימל)   | 3:59 |
| 10. | Dirt Sledding (בהשתתפות ריאן פרדי וריצ'רד דרייפוס)   | 4:29 |
| 11. | I'll Be Home for Christmas (בהשתתפות נד המפרי הנסן)   | 5:58 |
| משך כולל: | משך כולל: | 49:17 |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הרוק | 41 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים הדיגיטליים | 75 |
הערות שוליים

↑  Althea Legaspi, Althea Legaspi, The Killers to Release New Christmas Charity Album, Rolling Stone, ‏2016-11-18 (באנגלית)
↑  The Killers, בילבורד
↑  Official Album Downloads Chart Top 100 | Official Charts Company, www.officialcharts.com (באנגלית)
| הקילרס |
| --- | --- | --- |
| דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר | דיסקוגרפיה ברנדון פלאוורס • דייב קיונינג • רוני ונוצ'י ג'וניור • מארק סטורמר |  |
| אלבומים | Hot Fuss • Sam's Town • Day & Age • Battle Born • Wonderful Wonderful • Imploding the Mirage |  |
| אלבומי אוסף | Sawdust • Direct Hits • Don't Waste Your Wishes |  |
| אלבומים נוספים | Live from the Royal Albert Hall • (Red) Christmas EP |  |
| מסעי הופעות | Hot Fuss Tour • Sam's Town Tour • Day & Age World Tour • Battle Born World Tour • Wonderful Wonderful World Tour |  |
| הקילרס - סינגלים |
| --- | --- | --- |
| Hot Fuss | "Mr. Brightside" • "Somebody Told Me" • "All These Things That I've Done" • "Smile Like You Mean It" |  |
| Sam's Town‎ | "When You Were Young" • "Bones" • "Read My Mind" • "For Reasons Unknown" |  |
| Sawdust | "Shadowplay" • "Tranquilize" |  |
| Day & Age | "Human" • "Spaceman" • "The World We Live In" • "A Dustland Fairytale" |  |
| ‎(Red) Christmas | "A Great Big Sled" • "Don't Shoot Me Santa" • "Joseph, Better You Than Me" • "¡Happy Birthday Guadalupe!" • "Boots" |  |
| Battle Born | "Runaways" • "Miss Atomic Bomb" • "Here with Me" |  |
| Direct Hits | "Shot at the Night" • "Just Another Girl" |  |
| Wonderful Wonderful | "The Man"‏ • "Run for Cover"‏ • "Rut" |  |
| Wonderful Wonderful | "Caution"‏ • "Fire in Bone"‏ • "My Own Soul's Warning"‏ • "Dying Breed (שיר של הקילרס)" |  |
| --- | --- |
בקרת זהויות :  MusicBrainz release group: d04429fc-b07f-4e8b-b3f8-7a1322685685
הישיבה התיכונית החרדית (ספר)

| --- | --- |

 מידע כללי
 מאת:  הרב ד"ר בניהו טבילה
 שפת המקור:  עברית
 סוגה:  חינוך
 נושא:  מוסד הישיבה התיכונית הקיים במגזר החרדי
 הוצאה
 הוצאה:  הוצאת רסלינג
 מקום הוצאה:  ירושלים
 תאריך הוצאה:  2023
 מספר עמודים:  280
 עורך:  יצחק בנימיני
 סדרה
 סדרת ספרים:  הסדרה לחקר החינוך
 קישורים חיצוניים
 מסת"ב:  מסת"ב 058500017066
 הספרייה הלאומית:  997012390717405171
הישיבה התיכונית החרדית הוא ספר עיון אשר, כפי שעולה משמו, עוסק במוסד הישיבה התיכונית הקיים במגזר החרדי, תוך בחינה מקיפה ומעמיקה של ההיסטוריה והאידאולוגיה מתוכן נוצרה והאתגרים וההתנגדות מולם היא מתמודדת, במקביל להשוואה למוסד המקביל בחברה החרדית: ישיבה קטנה.
הספר יצא לאור על ידי הרב ד"ר בניהו טבילה בשנת 2023, בהוצאת רסלינג. חברי הוועדה האקדמית של הספר הם: רבקה פלדחי, פרופסור אליעזר גרינשטיין וד"ר יותם חותם.
תוכן הספר

הספר מחולק לשלושה חלקים. החלק הראשון מנתח את ההתפתחות ההיסטורית של הישיבות החרדיות בכלל והישיבות התיכוניות החרדיות בפרט, לצד סקירה מקיפה של התיאוריות והאידאולוגיות העומדות בבסיסם.
החלק השני בוחן מתאר בהרחבה את מאפייני הישיבה התיכונית החרדית במדינה ישראל והאתגרים וההתנגדות מולם היא מתמודדת, לצד השוואה מקיפה למוסד החרדי המקביל בישראל: ישיבה קטנה. בד בבד, בוחן הספר את ההבדלים בין "חרדיות ליטאית" לעומת "חרדיות ספרדית" ואת יישומם ביחס לחינוך הישיבתי-תיכוני.
החלק השלישי סוקר ומנתח את היחס, בעבר ובהווה, למוסד הישיבה התיכונית בהגות החרדי. הניתוח של ההתייחסויות הישירות והעקיפות לצד פילוסופיות החינוך העומדות בבסיסן, מראה כי לצד התנגדות נחרצת המוכרת יותר בשיח הציברי (גם הפנים-חרדי) קיימים קולות משמעותיים התומכים במוסד. יתר על כן, הניתוח מראה כי עיון בנימוקיהם של חלק מהמתנגדים בעבר מראה כי הסיבות להתנגדותם אינם קיימות עוד.
פרמייר מיניסטר

| --- | --- |
 
 תקופת הפעילות:  מ-1997
 סוגה:  פופ רוק, טראנס, פופ, נשמה
 www.premier-ministr.ru
 חברים
 סרגיי דמיאנצ'וק אנטון נאומוב סרגיי טקצ'נקו
 חברים לשעבר
 ז'אן מילימרוב (רו') דמיטרי לנסקוי (רו')
פרמייר מיניסטר (ברוסית: Премьер-министр) היא להקת פופ רוסית שנוסדה ב-1997. ייצגה את רוסיה באירוויזיון 2002 עם השיר "Northern Girl" שהגיע למקום העשירי בגמר.
הלהקה נוצרה על ידי המפיק יבגניי פרידלנד. ב-1998 נחתם הסכם להקלטת חמישה אלבומים במשך שבע שנים.
ב-1999 יצא אלבום הבכורה, "גריאזניי טנצי". בשנת 2001 הוציאה הלהקה את השיר "דבה בריליאנטה", באותה שנה יצא קליפ לשיר זה.
בשנת 2002 ייצגה הלהקה את רוסיה באירוויזיון עם השיר "Northern Girl" ותפסה את המקום העשירי עם 55 נקודות. באותה שנה יצא האלבום "Girl from the North", על שם הגרסה הרוסית לשיר "Northern Girl", עליו קיבלה הלהקה את פרס גרמופון הזהב.
הערות שוליים

↑  https://www.peoples.ru/art/music/pop/premier-ministr/
| --- | --- |
בקרת זהויות :  MusicBrainz: 3581b91f-db90-451b-a94b-db54b32b2831 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
צפלוספורין

| --- | --- |

 מבנה של צפלוספורין
 מזהים
 קוד ATC:  J01DB, J01DD, J01DC, J01DE 
 
צפלוספורין  (באנגלית: cephalosporin) היא קבוצת תרופות אנטיביוטיות בעלות טבעת בטא לקטמית.
היסטוריה

צפלוספורין מופרש באופן טבעי על ידי הפטרייה Acremonium chrysogenum (נקראה בעבר Cephalosporium acremonium). בשנת 1945 בודד החוקר האיטלקי ג'יזפה ברוטצו צפלוספורין מהפטרייה אשר נמצאה בביוב בסרדיניה. ברוטצו מצא כי  החומר יעיל כנגד החיידק Salmonella typhii הגורם לטיפוס הבטן. רק בשנת 1964 הוחל ביצור התרופה באופן מסחרי לשימוש קליני.
מנגנון פעולה

אנטיביוטיקות מקבוצת הצפלוספורינים נקשרות לחלבונים מקבוצת (Penicillin Binding Proteins (PBP'S ומעכבות פולימריזציית מולקולות פפטידוגליקן בדופן התא של חיידקים ועקב כך להרס הדופן והרג החיידק.
סיווג בני משפחת הצפלוספורינים

משפחת הצפלוספורינים מסווגת לארבעה דורות. דורות הצפלוספורינים מסווגים לפי הסדר הכרונולוגי שבו פותחו. הדורות נבדלים זה מזה בטווח הפעילות האנטי חיידקית. ככלל, ככל שהדור מתקדם טווח הפעילות כנגד חיידקים גראם-שליליים מתרחב, כלומר דור מתקדם יותר יעיל כנגד מגוון גדול יותר של חיידקים גראם-שליליים. לעומת זאת בין דור ראשון לשלישי ישנה הפחתה ברגישות לחיידקי הסוג Staphylococcus. דור חמישי וחדש נמצא במחקר - ועתיד להיות רחב טווח ביותר כולל כיסוי לזן ה-MRSA וחיידקי הסוג Enterococcus.
דור ראשון: הדור הראשון בעל פעילות טובה כנגד חיידקים גראם-חיוביים, אך פעילות פחותה כנגד חיידקים גראם-שליליים. התרופות בקבוצה זו אינן עמידות כנגד החיידקים המייצרים את האנזים בטא לקטמאז. תחת תת-קבוצה זו ניתן למנות את התרופות  צפזולין, צפלקסין וצפדרוקסיל.
דור שני: לדור השני פעילות משופרת כנגד חיידקים מסוג גראם-שליליים בהשוואה לתרופות מהדור הראשון. התרופות בקבוצה זו מעט עמידות יותר כנגד החיידקים המייצרים את האנזים בטא לקטמאז מאשר התרופות הנמנות עם הדור הראשון. תחת תת-קבוצה זו ניתן למנות את צפורוקסים, וכן תרופות נוספות כגון צפוניציד, צפוקסיטין וצפמטזול.
דור שלישי: לתרופות הדור השלישי של הצפלוספורינים יש פעילות משופרת עוד יותר כנגד חיידקים גראם-שליליים. עם זאת, תרופות אלו אינן מציגות פעילות טובה כנגד חיידקים גראם-חיוביים. תרופות אלו עוברות את מחסום הדם-מוח BBB- וחודרות למערכת העצבים המרכזית. משום כך הן יעילות כנגד זיהום חיידקי בקרומי המוח (מנינגיטיס - דלקת קרום המוח). תחת תת-קבוצה זו ניתן למנות את התרופות הבאות: צפטריאקסון וצפוטקסים וכן צפטזידים, צפיקסים, צפופרזון ועוד.
דור רביעי: הדור הרביעי של הצפלוספורינים הוא עמיד יותר בפני חלק מאנזימי בטא לקטמאז. לתרופות אלו טווח פעולה נרחב- הן יעילות מאוד כנגד חיידקים גראם-שליליים, ובעלות פעילות טובה יחסית כנגד חיידקים גראם-חיוביים. תחת קבוצה זו ניתן למנות את הצפפים.
דור חמישי: הדור החמישי של הצפלוספורינים פעיל נגד MRSA, והוא כולל את התרופות צפטרולין צפטוביפרול.
צפלוספורינים סידרופוריים: צפלוספורינים אשר מגייסים את מנגנון הכנסת הברזל לתא החיידק לצורך מעבר דרך קרום התא. צפידרוקול משתייכת לקבוצה זו.
סיווג בני משפחת הצפלוספורינים > צפלוספורינים מדור ראשון

טווח פעילות:
חיידקים גראם-חיוביים:
חיידקי הסוג Streptococcus
חיידקי הסוג Staphylococcus רגישים למתיצילין (MSSA)
קיימת עמידות גדולה כנגד Streptococcus pneumoniae, וחיידקי הסוג Enterococcus.
חיידקים גראם-שליליים:
Escherichia coli
Klebsiella pneumoniae
Proteus
קיימת עמידות כנגד חלק מהזנים של שלושת החיידקים האחרונים. דור ראשון אינו יעיל כנגד סוגי חיידקים גראם-שליליים כמו Pseudomonas,‏ Enterobacter, ‏Serratia,‏ Citrobacter,‏ Morganella,‏ Salmonella, ו-Shigella. עמידות גבוהה של גראם-שליליים שאינם ממקור מעי כמו Haemophilus influenzae, ‏Moraxella catarrhalis, ו-Neisseria gonorrhoeae.
אל-אווירנים אובליגטוריים :
Bacteroides fragilis
סלילונים :
Treponema pallidum
Borrelia burgdorferi
דוגמאות לנציגי הדור הראשון:
צפלוטין - הצפלוספורין הראשון שיוצר
צפזולין (שם מסחרי בארץ צפזולין. ניתן בהזרקה
צפלקסין (שמות מסחריים בארץ צפורל, צפוויט). ניתן דרך הפה
שימושים קליניים לצפלוספורינים מהדור הראשון:
דלקת בדרכי השתן (טיפול בחירה אפשרי)
זיהומי עור כגון צלוליטיס, אימפטיגו (טיפול בחירה)
זהומים סיסטמים החשודים ממקור Staphylococcus aureus רגיש למתיצילין
דלקת גרון - לא טיפול הבחירה, אך יש מחקרים המראים עדיפות על פניצילין בחיסול חיידקי Streptococcus בלוע
סיווג בני משפחת הצפלוספורינים > צפלוספורינים מדור שני

טווח פעילות:
חיידקים גראם-חיוביים:
חיידקי הסוג Staphylococcus (פחות מנציגי הדור הראשון)
חיידקי הסוג Streptococcus
לא יעילים כנגד חיידקי הסוג Enterococcus.
חיידקים גראם-שליליים:
Escherichia coli
Klebsiella
Proteus
קיימת עמידות כנגד חלק מהזנים של שלושת החיידקים האחרונים אם כי פחות מאשר לדור הראשון. 
דור שני אינו יעיל כנגד גראם-שליליים כמו חיידקי Enterobacter, ‏Serratia,‏ Citrobacter,‏ Morganella,‏ Salmonella, ו-Shigella. עמידות גבוהה של גראם-שליליים שאינם ממקור מעי כמו Haemophilus influenzae, ‏Moraxella catarrhalis, ו-Neisseria gonorrhoeae.
דוגמאות לנציגי הדור השני:
צפורוקסים (שם מסחרי נפוץ בישראל זינצף), ניתן דרך הוריד שלוש פעמים ביום
צפורוקסים אקסטיל (שם מסחרי נפוץ בישראל זינאט), ניתן בפה פעמיים ביום
צפקלור (שם מסחרי נפוץ בישראל צקלור), ניתן בפה
עמידות לצפלוספורין

תרופות אלו כוללות כאמור טבעת בטא לקטם, אשר עלולה להינזק על ידי האנזים בטא-לקטמאז (הקרוי כאן צפלוספורינאז)- ישנם חיידקים המייצרים אנזים זה והם עמידים בפני תרופות אלו. בנוסף לשני מנגנוני העמידות הקיימים בפניצילין (שינוי באתר הקישור או ייצור בתא לקטמזות), קיימים שני מנגנוני עמידות נוספים המאפיינים משפחה זו- האחד ESBL- בטא לקטמז המסוגל לפרק את כל התרופות מקבוצת הצפלוספורין, והשני- מנגנון עמידות כרומוזומלי הנקרא amp-C אשר מתבטא מספר ימים לאחר הטיפול.
התוויות טיפוליות

הטיפול בתרופות ממשפחת הצפלוספורין תלוי בין היתר בדור התרופה כאמור לעיל. בדומה לפניצילין, תרופות אלו משמשות לטיפול נגד חיידקים מסוג גראם חיוביים, אולם גם גראם-שליליים, וכן טיפול במחלת העגבת ובמחלת ליים. בין היתר, התרופות האמורות משמשות כטיפול מניעתי (פרופילקסיס) מלבד טיפול בזיהום הנגרם על ידי החיידק עצמו.
תופעות לוואי

תופעות הלוואי של הצפלוספורינים דומות לאלו של הפניצילין- תגובת רגישות יתר של המטופל. תופעות לוואי נוספות הן דלקת ורידים (תרומבופלביטיס) כתוצאה מהזלפת התרופה לתוך הווריד, כאבי בטן ושלשולים, אורטיקריה והפרעה בתפקודי הכבד.  רק 10% מאלו שרגישים לפניצילין רגישים גם לצפלוספורין.
צפלוספורינים מדור ראשון
שכונה על הגובה (סרט)

| --- | --- |

כרזת הסרט הרשמית
 מבוסס על:  המחזמר "שכונה על הגובה" מאת לין-מנואל מירנדה וקיארה אלגריה הודס
 בימוי:  ג'ון מ. צ'ו 
 הופק בידי:  לין-מנואל מירנדה קיארה אלגריה הודס סקוט סנדרס אנתוני ברגמן מארה ג'ייקובס
 תסריט:  קיארה אלגריה הודס
 עריכה:  מירון קרשטיין
 שחקנים ראשיים:  אנתוני ראמוס קורי הוקינס לזלי גרייס מליסה באררה אולגה מרדיז דפני רובין-וגה גרגורי דיאז הרביעי סטפני ביאטריס דשה פולנקו ג'ימי סמיץ'
 מוזיקה:  לין-מנואל מירנדה 
 צילום:  אליס ברוקס
 מדינה:  ארצות הברית, הרפובליקה הדומיניקנית, פוארטו ריקו 
 חברת הפקה:  5000 Broadway Productions Barrio Grrrl! Likely Story SGS Pictures
 חברה מפיצה:  אולפני האחים וורנר
 שיטת הפצה:  וידאו על פי דרישה 
 הקרנת בכורה:  9 ביוני 2021 (פסטיבל הסרטים טרייבקה) 11 ביוני 2021 (בכורה עולמית)
 משך הקרנה:  143 דקות
 שפת הסרט:  אנגלית
 סוגה:  מחזמר דרמה רומנטית
 הכנסות:  29-45 מיליון דולר (2023)
 www.intheheights-movie.net
 דף הסרט ב־IMDb
 
שכונה על הגובה (באנגלית: In the Heights) הוא סרט דרמה מוזיקלי אמריקאי, המבוים על ידי הבמאי ג'ון מ. צ'ו עם תסריט מאת קיארה אלגריה הודס ומבוסס על מחזמר באותו השם מאת הודס ולין-מנואל מירנדה שעלה לבימות בשנת 2007. בסרט מככבים אנתוני ראמוס, קורי הוקינס, לזלי גרייס, מליסה באררה, אולגה מרדיז, דפני רובין-וגה, גרגורי דיאז הרביעי, סטפני ביאטריס, דשה פולנקו וג'ימי סמיץ.
הסרט עלה לאקרנים בבכורה עולמית בפסטיבל הסרטים טרייבקה ב-9 ביוני 2021, ולאחר מכן עלה לאקרנים בבתי קולנוע נבחרים שנפתחו בכפוף למגבלות שהוטלו בעקבות התפרצות מגפת הקורונה בארצות הברית ב-11 ביוני 2021, תחת הפצתם של אולפני האחים וורנר. הסרט אף עלה לשידור בשירות הזרמת המדיה "HBO Max" באותו היום. בישראל, הסרט עלה לאקרנים ב-1 ביולי 2021.
תקציר העלילה

עלילת הסרט מתרחשת בשכונת וושינגטון הייטס, שם תושבי הקהילה הלטינית התוססת מוצאים את עצמם על פרשת דרכים – אוסנאבי הצעיר חולם לעזוב את השכונה ולפתוח בר על חופי הים הקריבי; גאוות השכונה, נינה, מתאהבת בחבר ילדותה, בני, אבל פוחדת לאכזב את אביה ולספר לו שפרשה מהלימודים ובגלל זה חזרה לשכונה; ונסה, שבה אוסנאבי מאוהב, מתקשה למצוא דירה ולהציל את סלון היופי בו היא עובדת; ומעל לכל הלבטים והספקות, בשכונה פושטת שמועה שאחד מבניה זכה בהגרלת לוטו.
צוות השחקנים

אנתוני ראמוס – אוסנאבי דה לה וגה
קורי הוקינס – בני
לזלי גרייס – נינה רוזאריו
אריאנה גרינבלט – נינה, בצעירותה.
אריאנה ס. גומז – נינה, בגיל 12.
מליסה באררה – ונסה
אולגה מרדיז – אבואלה קלאודיה
דפני רובין-וגה – דניאלה
גרגורי דיאז הרביעי – סוני דה לה וגה
סטפני ביאטריס – קרלה
דאשה פולנקו – קוקה
ג'ימי סמיטס – קווין רוזאריו
לין-מנואל מירנדה – מר פירגוארו
מארק אנתוני – מר דה לה וגה
נואה קטאלה – גרפיטי פיט
הפקה > פיתוח

ב-7 בנובמבר 2008, הודיעו סרטי יוניברסל כי בכוונתם לעבד את המחזמר "שכונה על הגובה" כסרט עלילתי שייצא לאקרנים בשנת 2011. את הסרט היה מיועד לביים קני אורטגה, וצילומי הסרט התעתדו לצאת לדרך בקיץ 2011. עם זאת, במרץ 2011, דווח על ביטול הפקת הסרט. בינואר 2012, הצהיר לין-מנואל מירנדה כי הפקת עיבוד קולנועי למחזמר שוב נמצא בתהליכי משא ומתן. במאי 2016, הוכרז כי מירנדה יפיק את הסרט יחד עם הארווי ויינסטיין. ב-10 ביוני 2016, הוכרז שהבמאי ג'ון מ. צ'ו נשכר למלאכת בימוי העיבוד הקולנועי למחזמר. בעקבות הטענות רבות על התנהלותו המינית שהופנו נגד ויינסטיין, זכויות ההפקה שלו בוטלו, ובסופו של דבר, הזכויות על הפקת הסרט הוצעו במכירה פומבית ונמכרו לאולפני האחים וורנר תמורת 50 מיליון דולר.
הפקה > ליהוק

באוקטובר 2018, נודע שאנתוני ראמוס לוהק לתפקיד שטרם פורסם, ומאוחר יותר התברר שמדובר בדמותו של אוסנאבי דה לה וגה. בינואר 2019, דווח על ליהוקו של קורי הוקינס לדמותו של בני. באפריל 2019, נודע על ליהוקם של ג'ימי סמיץ', מליסה באררה, לזלי גרייס, אולגה מרדיז, גרגורי דיאז, דפני רובין-וגה, סטפני ביאטריס ודשה פולנקו. ביוני 2019, נודע על ליהוקם של מארק אנתוני ולין-מנואל מירנדה לצוות השחקנים.
הפקה > צילומים

צילומי הסרט החלו ב-3 ביוני 2019 בניו יורק סיטי.
הפצה

הסרט עלה לאקרנים בבכורה עולמית במהלך פסטיבל הסרטים טרייבקה ב-9 ביוני 2021, ולאחר מכן עלה לאקרנים ברחבי ארצות הברית בבתי קולנוע נבחרים שנפתחו בכפוף למגבלות שהוטלו בעקבות התפרצות מגפת הקורונה ב-11 ביוני 2021, וכן אף עלה לשידור בשירות הזרמת המדיה של "HBO Max" באותו היום. בישראל, הסרט עתיד לעלות לאקרנים ב-1 ביולי 2021.
במקור, הסרט התעתד לעלות לאקרנים ב-26 ביוני 2020, אך תאריך עלייתו לאקרנים נדחה ל-18 ביוני 2021 בעקבות מגפת הקורונה בארצות הברית וסגירת בתי הקולנוע, ולאחר מכן הוקדם בשבוע.
תנועה ערבית להתחדשות

.
| --- | --- |

 מדינה:  ישראל 
 מנהיגים:  אחמד טיבי
 תקופת הפעילות:  1990–הווה (כ־34 שנים) 
 אפיון:  מפלגת שמאל ערבית-ישראלית
 אידאולוגיות:  לאומיות ערבית אינטרסים של ערביי ישראל פתרון שתי המדינות הפרדת הדת מהמדינה
 כנסות:  חמש עשרה ואילך
 אותיות:  נ
 שיא כוחה:  3 מנדטים (2020)
 שפל כוחה:  מנדט אחד
 רשימה פוליטית:  חד"ש-תע"ל (2003–2006, 2019, 2022–) רע"ם-תע"ל (2006–2015) הרשימה המשותפת (2015–2019, 2019–2022)
 נוצרה מתוך:  בל"ד
 מיקום במפה הפוליטית:  שמאל
 נציגויות בפרלמנטים
 הכנסת:  1 / 120
 www.a-m-c.org
 
תנועה ערבית להתחדשות (בערבית: الحركة العربية للتغيير) או בראשי תיבות תע"ל, היא מפלגה לאומית ערבית בישראל שהוקמה לקראת הבחירות לכנסת ה-14 על ידי אחמד טיבי.